Bikstu muiža
Bikstu muiža (vācu: Gut Bixten) bija Zemgales muiža, kas atrodas mūsdienu Dobeles novada Bikstu pagastā. Muižas apbūve ir valsts nozīmes arhitektūras piemineklis. Atsevišķi arhitektūras pieminekļi ir arī muižas pils (1847. gads, valsts nozīmes, kā celtniecības gadi citos avotos minēti arī 1865.-1866.), dzīvojamā māja (vecā kungu dzīvojamā māja celta 17. gadsimtā, vietējas nozīmes piemineklis), klēts (1836. gads, vietējas nozīmes), kalpu māja (19. gadsimta otrā puse, vietējas nozīmes) un parks (19. gadsimta otrā puse, vietējas nozīmes).